Eröffnungsfeier der Olympischen Sommerspiele 2024

D’ **Äräffnungsfiihr** vu da XXXIII. Olìmpischa Summerschpììler (uff Frànzeesch **) hàt àm 26. Jüüli 2024 ìn dr Pàriiser Ìnnaschtàdt àn un uff dr Seine schtàttg’funda. D’ Schlussfiihr fìndet àm 11. Àuigscht 2024 schtàtt.

## Hìntergrund
Bii dr B’warbung vu Pàriis fìr d’ Olìmpischa Schpììler hàt m’r wälla, àss d’ Äräffnungsfiihr uff’m Stade de France neerdlig vu Pàriis schtàttfìndet. Àm 13. Dezamber 2021 hàt s’ Olìmpischa Kùmitee bekànnt gaa, àss d’ Fiihr uff dr Seine schtàttfìnda wurd. Zem äärschta Mol ìsch a Olìmpischa Äräffnungsfiihr üsserhàlb vu’ma Schtàdium gsìì. ’S b’sunderscht schwaar gsìì, d’ Sìcherhait vu dr Äräffnungsfiir z’ laischta.

Àn dr Seineufer hann vììla Schtroossabüachhàndler ìhra G’schäfta, wo Tail vu dr tüpischa Pàriiser Làndschàft sìnn. Ìm Jüüli 2023 hàt d’ Pàriiser Polizäiprefäktüür verkìndigt, àss 570 (àlso 59 Prozant) vu dana Hiisla wahrend da Summerschpììler versätzt wara müassa. D’ Büachhàndler hann d’rgeega protäschtiart, wial dàs hàt ìhra Hiisla känna b’schaadiga. D’ Pàriiser Schtàdtverwàltung hàt’na a Äntgaltung fìr d’ meegliga Schààda ààgebotta. Ànna 2024 hàt d’ Kànzlai vum frànzeescha Schtààtspresidant bekànnt gaa, àss d’ Hiisla nìt versätzt wara.

## Vorb’raitung un Orgànisàzioon
Ìm Septamber 2022 hàt s’ Orgànisàzioonskùmitee dr Theààterreschissöör Thomas Jolly àls Kunschtlaiter vu da Äräffnungs- un Schlussfiihra vu da Olìmpischa Schpììler ärnännt. Ìn’ra Interview mìt dr Zittung *[[Le Monde]]* hàt dr Jolly g’sajt, àss’r äbbis „schliicht doch iidrucksvoll“ wìll màcha. Fìr d’ Schàffung vum Schàuischpììl hann’na a pààr àndra Litt g’hulfa, wia dr Histooriker Patrick Boucheron, d’ Theààterreschissööra Fanny Herrero, dr Dràmadìchter Damien Gabriac un d’ Schrìftschtällera Leïla Slimani. Zamma sìnn sa uff’ma Schìff g’fàhra, fìr ìnträssànta Orta àn dr Seine wähla. Àm 8. Mai 2024 ìsch dr Victor Le Masne àls Müüsiklaiter vu dr Äräffnungsfiihr ärnännt worra. Àm 24. Jüüni 2024 ìsch d’ Daphné Bürki àls Klaidungslaitera vu da viar Zeremoniia vu Pàriis 2024 ärnännt worra.

Àm 17. Jüüli 2023 ìsch uff dr Seine zwìschem Pont d’Austerlitz un em Pont d’Iéna a Proowa mìt 57 Schìffer (drunter 39 fìr d’ Schportler) gsìì. Àm 17. Jüüni ìsch a zwaita Proowa mìt 55 Schìffer gsìì.

## d’ wìchtiga Litt, wo d’rbii gsìì sìnn
* 
** dr Schtààtspresidant Emmanuel Macron
** em siinera Eehafràui Brigitte Macron
** dr Premiarminìschter Gabriel Attal
** dr ehamooliga Schtààtspresidant François Hollande
** dr Vorsìtzender vum Orgànisàzioonskùmitee Tony Estanguet
** d’ Pàriiser Owwerbìrgermaischtera Anne Hidalgo
** dr Vorsìntzender vum Frànzeescha Olìmpischa Kùmitee David Lappartient
* Mìtglììder vum Ìnternàzionààl Olìmpisch Kùmitee un vu dr olìmpischa Beweegung: 
**  dr Thomas Bach, Vorsìtzender vum Ìnternàzionààl Olìmpisch Kùmitee
** dr FIFA-Vorsìtzender Gianni Infantino
** dr Spyros Capralos, Vorsìtzender vum Öiropäischa Olìmpischa Kùmitee

S’ frànzeescha Orgànisàzioonskùmitee hàt vorg’sah, àss 120 Schtààtsowwerhaipter un 160 Regiarungsmìtglììder bii dr Äräffnungsfiihr d’rbii wurda sìì. Ìn’ma àndra B’rìcht hàt d’ frànzeescha Regiarung bekànnt gaa, àss mìndeschtens 100 Schtààtsowwerhaipter un Regiarungslaiter d’ Iilààdung ààgnumma hann. Nooh era Lischta vu dr frànzeescha Presidàntskànzlai sìnn bii dr Äräffnungsfiihr 300 üsslandischa Vertratter üss 130 Lander un Orgànisàzioona d’rbii gsìì, drunter 85 Schtààtsowwerhaipter un Regiarungslaiter. Zamma mìt’m IOC-Vorsìtzender Thomas Bach hàt dr Schtààtspresidant Macron mìt’na a Ämpfàng un a Gìpfel ìwwer dr Rolla vum Schport ìn dr nochhàltiga Äntwìcklung g’hàlta.

## Ìwwertrààgung àm Farnsah
### Lischta nooch Lànd

### ìn Diitschlànd
Ìn Diitschlànd ìsch d’ Äräffnungsfiihr uff’m Kànààl Das Erste vu 18:00 Ühr bis 23:45 Ühr z’sah gsìì. D’ Sandung hann dr Tom Bartels un d’ Friederike Hofmann zamma kommantiart. ’S ìsch „d’ Olìmpiàäräffnung gsìì, wo zitter 20 Joohra“ d’ maischta Litt gsah hann, mìt ìwwer 10,1 Millioona Züaschàuijer un ema Màrktààtail vu 45,7 Prozant ìnsg’sàmt. Bii da 14- bis 49-Jaahriga ìsch dr Màrktààtail äbbis heecher gsìì, bii 53,3 Prozant. Àui uff Eurosport 1 ìsch d’ Äräffnungsfiihr z’ sah gsìì. Doo hàt dr Sigi Henrich zem 16. Mool d’ Fiihr kommantiart. Mìt em hàt àui dr Olìmpiasiiger Fabian Hambüchen àn dr Sandung mìtg’màcht. D’ Ìwwertrààgung hàt äbba  Züaschàuijer ghàà.

### ìn Frànkrììch
Ìn Frànkrììch ìsch d’ Äräffnungsfiihr vum Kànààl France 2 ìwwertrajt worra. Mehr àss 22 Millioona Züaschàuijer hann d’ Sandung g’lüagt — dàs ìsch 81,5 Prozant vum g’sàmta Puplikum gsìì. ’S ìsch d’ Sandung gsìì, wo d’ maischta Litt ìm Lànd g’lüagt hann zitter’m Füassbàllschpììl Frànkrììch geega-n-Àrgentiinia bii dr Füassbàllwaltmaischterschàft 2022, wo 24,08 Millioona (81 Prozant) Züaschàuijer biim Prìwààtsander TF1 g’hàà hàt.

### ìn da Verainigta Schtààta
Àm 25. Jüüli hàt d’ àmerikàànischa NBC gsajt, àss äbba 1 Milliàrda Litt uff dr Walt d’ Äräffnungsfiihr vu da Olìmpischa Schpììler wurd lüaga. Ìn da Verainigta Schtààta hann 28,6 Millioona Litt d’ Zeremonii uff NBC un Peacock g’lüagt. Dia Zààhl ìsch 60 Prozant heecher gsìì àls bii dr Äräffnungsfiihr vu da Summerschpììler z’ Tokio ànna 2021, àwwer ’s ìsch 12 Millioona Züaschàuijer weeniger ìm Vergliich züa dr Zeremonii vu da Summerschpììler vu London ànna 2012, wo 40,7 Millioona Àmerikààner g’lüagt hann.

### ìn wiitera Lander
Ìn Schpàània hann 3,4 Millioona d’ Äraffnungsfiihr ààglüagt. Dàs ìsch a Màrktààtail vu 38,1 Prozant gsìì.

Ìn Itààlia hàt d’ RAI bii dr  Äräffnungsfiihr a durschnìttliga Züaschàuijerzààhl vu 4,204 Millioona ghàà. Dàs ìsch a Màrktààtail vu 29,1 Prozant gsìì. Àm 20:48 Ühr ìsch a Rekordzààhl vu 5,328 Züaschàuijer gsìì.

## Lüag àui
* Lischta vu da Fààhnatraager vu da Olìmpischa Summerschpììler ànna 2024

## Lìteràtüür
*

## Weblìnks

* D’ Äräffnungsfiihr vu da Olìmpischa Schpììler 2024 bii *olympics.com* (frànzeesch, anglisch)
* d’ 
* d’ Äräffnungsfiihr vu da Olìmpischa Summerschpììler 2024 bii *The Movie Database*

## Ainzelnoohwiisa